Tina Kandelaki

thumb|Tina Kandelaki Tinatin Givijevna Kandelaki (, ; s. 10. marraskuuta 1975) on georgialaissyntyinen venäläinen juontaja, yrittäjä ja poliittinen kommentaattori.Howard Amos, Q&A;: Tina Kandelaki Wants Russia to Have Style The Moscow Times 8.6.2012, viitattu 8.8.2024 Kandelaki Spisok Putina, viitattu 8.8.2024 Kandelaki opiskeli 1990-luvulla Tbilisissä ja myöhemmin Venäjän humanististen tieteiden valtionyliopistossa. 1990-luvulla hän työskenteli radioasemalla ja televisiokanavalla Georgiassa. Vuonna 1995 hän muutti Moskovaan.Ukraine puts Russian TV host Tina Kandelaki on international wanted list JAMnews 7.3.2022, viitattu 8.8.2024 Kandelaki on työskennellyt eri ohjelmien juontajana muun muassa Pervyi kanalilla ja Eho Moskvy -radioasemalla. Vuonna 2008 Kandelaki oli mukana perustamassa Apostol- mediayhtiötä. Vuonna 2009 Dmitri Medvedev nimitti hänet Venäjän federaation kansalaiskamarin jäseneksi. 2010-luvun alussa Kandelaki kohtasi kritiikkiä Venäjän oppositiolta, koska hän ilmaisi avoimesti tukensa Yhtenäiselle Venäjälle ja Vladimir Putinille. Hän suhtautui kriittisesti Georgian silloiseen presidentti Mikheil Saakašviliin. Kandelaki on ollut aktiivinen sosiaalisessa mediassa ja oli vuonna 2012 Twitterin suosituin venäläinen Medvedevin jälkeen. Myös hänen blogistaan tuli yksi Venäjän luetuimmista. Maaliskuussa 2022 Kandelakilla oli Instagramissa kolme miljoonaa seuraajaa. Kandelaki on toiminut Gazprom-Median varajohtajana. Hän omistaa georgialaisen Tinatin-ravintolan Moskovassa ja AnsaLigy-kosmetiikkamerkin. Vuonna 2006 Kandelaki joutui auto-onnettomuuteen ollessaan matkustajana oligarkki Suleiman Kerimovin autossa Nizzassa. 22\. tammikuuta 2024 Kazakstanin ulkoministeriö ilmoitti Kandelakin saaneen maahantulokiellon Kazakstaniin, koska hän oli syyttänyt Kazakstania venäjän kielen syrjinnästä. Asia liittyi Kazakstanin suunnitelmaan rautatieasemien venäjänkielisten nimien vaihtamisesta kazakinkielisiin nimiin, mikä herätti Kazakstanissa tuohtumusta henkilöissä, jotka pitivät sitä puuttumisena itsenäisen valtion asioihin.Kremlin-Friendly Russian Journalist Banned From Entering Kazakhstan Over Online Post Radio Free Europe/Radio Liberty 22.1.2024, viitattu 8.8.2024 == Toiminta Ukrainan sodassa == Venäjän aloitettua täysimittaisen sodan Ukrainassa vuonna 2022 Kandelaki väitti, että Venäjän sotilaat eivät koskisi tavallisiin ukrainalaisiin vaan ainoastaan tuhoaisivat aseita, joita Ukrainaan vietiin ulkomailta. Kandelaki vetosi venäläisiin, jotta nämä eivät uskoisi videoita, joissa ukrainalaiset kertoivat Venäjän surmaavan myös siviileitä. Hän arveli venäläisten urheilijoiden sulkemisen ulos kansainvälisistä urheilukilpailuista johtuvan siitä, että nämä puhuivat venäjää.Tina Kandelaki, Russian TV presenter Holodomor Museum, viitattu 8.8.2024 Ukrainan syyttäjänvirasto asetti Kandelakia vastaan maaliskuussa 2022 kansainvälisen etsintäkuulutuksen, koska häntä pidettiin rikosepäiltynä. Syyttäjänvirasto kiinnostui Kandelakista tämän esitettyä, että Volodymyr Zelenskyin tulisi poistua Ukrainasta ja Viktor Janukovytšin korvata hänet. Lisäksi syyttäjänvirasto katsoi Kandelakin olevan keskeinen Venäjän hallinnon ajatusmaailman ja sloganien levittäjä Telegram- kanavansa kautta.Ukraine puts Russian TV host Tina Kandelaki on international wanted list JAMnews, viitattu 8.8.2024 == Lähteet == == Aiheesta muualla == * Luokka:Venäläiset televisiojuontajat Luokka:Venäläiset liikemiehet Luokka:Georgialaiset henkilöt Luokka:Vuonna 1975 syntyneet Luokka:Elävät henkilöt